কী যে করি! সারা হোস্টেল নিস্তব্ধ। কোথাও কেউ নেই। থাকলেও কী লাভ। তাদের চাবি দিয়ে তো আর আমার রুমের দরজা খুলবে না। রুমের দরজার হাতল ধরে অনেক টানাটানি করলাম- কোন লাভ হলো না। সাড়া পাবো না জেনেও ওয়াইনকে ডাকলাম কয়েকবার। এমনিতেই ঠান্ডা- তার ওপর হতাশায় হাত-পা জমে যাবার অবস্থা। রিসেপশান কাউন্টারের সামনে কিছুক্ষণ ঘুরঘুর করলাম। যদি কোন ক্লু পাওয়া যায়। একটা ফোন নাম্বার আছে জরুরি প্রয়োজনে করার জন্য। কিন্তু একটা কয়েনও সাথে নেই, ফোন করবো কীভাবে। কাল সকাল সাতটা পর্যন্ত এই ঠান্ডায় বসে থাকতে হবে?